CELEX: 32016R1120
Language: hu
Date: 2016-07-11 00:00:00
Title: A Bizottság (EU) 2016/1120 rendelete (2016. július 11.) a kozmetikai termékekről szóló 1223/2009/EK európai parlamenti és tanácsi rendelet IV. mellékletének módosításáról (EGT-vonatkozású szöveg)

12.7.2016   
            
            
               HU
            
            
               Az Európai Unió Hivatalos Lapja
            
            
               L 187/1
            
         A BIZOTTSÁG (EU) 2016/1120 RENDELETE
   (2016. július 11.)
   a kozmetikai termékekről szóló 1223/2009/EK európai parlamenti és tanácsi rendelet IV. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (2) bekezdésére,
   mivel:
   
               (1)
            
            
               A szénfekete (Carbon Black) kozmetikai termékekben színezékként való alkalmazását az 1223/2009/EK rendelet IV. mellékletének 126. hivatkozási számú bejegyzése engedélyezi. A fogyasztók biztonságával foglalkozó tudományos bizottság (FBTB) elvégezte a (nanoszerkezetű) szénfekete (Carbon Black) kockázatelemzését és 2013. december 12-én véleményt (2) fogadott el, melyben megállapítja, hogy a nanoszerkezetű (legalább 20 nm-es elsődleges részecskeméretű) szénfekete (Carbon Black) színezékként legfeljebb 10 tömegszázalékos koncentrációban való használata kozmetikai termékekben nem hordja magában a káros hatások kockázatát az emberi egészségre nézve, amennyiben azt ép, egészséges bőrön alkalmazzák.
            
         
               (2)
            
            
               Ezen túlmenően az FBTB egy további, 2014. szeptember 23-i véleményében (3) a permetadagolási megoldások/permetként kibocsátható termékek („sprayable applications/products”) fogalmának a nanoszerkezetű szénfekete (Carbon black) CI 77266, titán-dioxid és cink-oxid tekintetében való pontosításakor kifejtette, hogy a nanoszerkezetű szénfeketéről (Carbon Black) kiadott véleménye nem vonatkozik olyan alkalmazásokra, amelyek a szénfekete-nanorészecskék belélegzésének lehetősége miatt a felhasználó tüdejét érintő expozícióhoz vezethetnek.
            
         
               (3)
            
            
               Az FBTB következtetései egy meghatározott tisztasági és szennyeződési profilú (nanoszerkezetű) szénfeketére (Carbon Black) vonatkoznak. Továbbá, mivel az élelmiszerekben használható színezékek különleges tisztasági követelményeinek megállapításáról szóló 95/45/EK bizottsági irányelvet (4) a 2008/128/EK irányelv (5) hatályon kívül helyezte, a nem nanoszerkezetű szénfeketére (Carbon black) megállapított tisztasági követelmények nem naprakészek, így azokat törölni kell. E követelményeket a nanoszerkezetű szénfeketére (Carbon black) megállapított tisztasági követelményekkel kell felváltani.
            
         
               (4)
            
            
               Az FBTB fenti véleményeinek tükrében a Bizottság a legfeljebb 10 tömegszázalékos koncentrációjú (az FBTB által megadott specifikáció szerinti) nanoszerkezetű szénfekete (Carbon Black) színezékként történő alkalmazását kozmetikai termékekben engedélyezettnek minősíti, kivéve az olyan alkalmazásokban, amelyek a belélegzés lehetősége miatt a végfelhasználó tüdejét érintő expozícióhoz vezethetnek.
            
         
               (5)
            
            
               A Bizottság úgy ítéli meg, hogy a tudományos és műszaki fejlődéshez való hozzáigazítása érdekében módosítani kell az 1223/2009/EK rendelet IV. mellékletét.
            
         
               (6)
            
            
               Az e rendeletben foglalt intézkedések összhangban vannak a Kozmetikai Termékek Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1223/2009/EK rendelet IV. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 11-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 342., 2009.12.22., 59. o.
   
   
      (2)  SCCS/1515/13, felülvizsgált változat, 2015. december 15., http://ec.europa.eu/health/scientific_committees/consumer_safety/docs/sccs_o_144.pdf.
   
      (3)  SCCS/1539/14, felülvizsgált változat, 2015. június 25., http://ec.europa.eu/health/scientific_committees/consumer_safety/docs/sccs_o_163.pdf.
   
      (4)  A Bizottság 1995. július 26-i 95/45/EK irányelve az élelmiszerekben használható színezékek különleges tisztasági követelményeinek megállapításáról (HL L 226., 1995.9.22., 1. o.).
   
      (5)  A Bizottság 2008. december 22-i 2008/128/EK irányelve az élelmiszerekben használható színezékek különleges tisztasági követelményeinek megállapításáról (HL L 6., 2009.1.10., 20. o.).
   
      MELLÉKLET
      Az 1223/2009/EK rendelet IV. melléklete a következőképpen módosul:
      
         
                     Hivatkozási szám
                  
                  
                     Az anyag azonosítása
                  
                  
                     Feltételek
                  
                  
                     Az alkalmazási feltételek és figyelmeztetések szövege
                  
               
                     Kémiai név
                  
                  
                     Színindexszám/A glosszáriumban megadott szám
                  
                  
                     CAS-szám
                  
                  
                     EK-szám
                  
                  
                     Szín
                  
                  
                     A termék típusa, testrészek
                  
                  
                     Legnagyobb koncentráció a felhasználásra kész készítményben
                  
                  
                     Egyéb
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
                  
                     j
                  
               
                     „126
                  
                  
                     Szénfekete (Carbon black)
                  
                  
                     77266
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     Fekete
                  
                  
                      
                  
                  
                      
                  
                  
                     97 %-nál nagyobb tisztaságú, a következő szennyeződési profil mellett: Hamutartalom ≤ 0,15 %, összes kén ≤ 0,65 %, összes PAH ≤ 500 ppb, valamint benzo[a]pirén ≤ 5 ppb, dibenz(a,h)antracén ≤ 5 ppb, összes As ≤ 3 ppm, összes Pb ≤ 10 ppm, összes Hg ≤ 1 ppm.
                  
                  
                      
                  
               
                     126a
                  
                  
                     Szénfekete (Carbon black)
                  
                  
                     77266 (nanoszerkezetű)
                     Szénfekete (Carbon Black) (nanoszerkezetű)
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     Fekete
                  
                  
                      
                  
                  
                     10 %
                  
                  
                     Nem használható olyan alkalmazásokban, amelyek a belélegzés lehetősége miatt a végfelhasználó tüdejét érintő expozícióhoz vezethetnek.
                     Csak a következő tulajdonságokkal rendelkező nanoanyagok alkalmazása engedélyezett:
                     
                                 —
                              
                              
                                 97 %-nál nagyobb tisztaságú, a következő szennyeződési profil mellett: Hamutartalom ≤ 0,15 %, összes kén ≤ 0,65 %, összes PAH ≤ 500 ppb, valamint benzo[a]pirén ≤ 5 ppb, dibenz(a,h)antracén ≤ 5 ppb, összes As ≤ 3 ppm, összes Pb ≤ 10 ppm és összes Hg ≤ 1 ppm,
                              
                           
                                 —
                              
                              
                                 Elsődleges részecskeméret ≥ 20nm.”